Feb 14,2019
మార్కెట్లోకి కార్గిల్‌ ఎడిషన్‌ 'స్టార్‌ సిటీ ప్లస్‌'
న్యూఢిల్లీ: టీవీఎస్‌ సంస్థ సరికొత్త రూపంలో స్టార్‌ సిటీ ప్లస్‌ వాహనాన్ని మార్కెట్లోకి విడుదల చేసింది. 'కార్గిల్‌ ఎడిషన్‌'గా ఈ కొత్త వాహనాన్ని మార్కెట్లోకి ఆవిష్కరించింది. సిక్రనైజ్డ్‌ బ్రేకింగ్‌ టెక్నాలజీతో (ఎస్‌బీటీ) రూపొందించిన ఈ వాహనం ధరను కంపెనీ రూ.54,399గా (ఎక్స్‌షోరూమ్‌-ఢిల్లీ) నిర్ణయించింది. సేవలో ఉన్న రక్షణ సిబ్బంది స్ఫూర్తితో దీనిని రూపొందించినట్టుగా టీవీఎస్‌ సంస్థ వెల్లడించింది. కార్గిల్‌ విజరు దివస్‌ను పురస్కరించుకొని దేశ భద్రతలో తమ జీవితాలను ఫణంగా పెట్టి పోరాడుతున్న వారిని గుర్తు చేసుకుంటూ టీవీఎస్‌ సంస్థ దేశ వ్యాప్తంగా దాదాపు 3500 టచ్‌ పాయింట్లలో 'కార్గిల్‌ కాలింగ్‌-రైడ్‌ ఫర్‌ రియల్‌ స్టార్స్‌' కార్యక్రమాన్ని నిర్వహించింది. ఈ కొత్త వాహనాన్ని 109.7 సీసీ, 8.4 హెచ్‌పీ ఇంజిన్‌ సామర్థ్యంతో తయారు చేశారు. ఈ కొత్త ఎడిషన్‌ స్టార్‌ సిటీ ప్లస్‌ వాహనాలు దేశ వ్యాప్తంగా ఎంపిక చేసిన డీలర్లవద్ద బుధవారం నుంచే అందుబాటులోకి రానున్నట్టుగా సంస్థ ఒక ప్రకటనలో తెలిపింది.
మీ స్నేహితులకు రికమెండ్ చెయ్యండి